Viborger Samler, 1835-12-26
Udenlandske Efterretninger. Spanien. Den madridske Gazels indeholder nu officiel Hertugen af Fries's Tilbagekaldelse og General Alavas Udnævnelse til Ambassadeur i Paris. Tillige gjendriver den den Efterretning i Eco, at Grev Raineval vilde blive tilbagekaldt, og forsikkrer, at der hersker den bedste Forstaaelse mellem det franske og spanske Cabinet. Generalerne Almadovar og Allava vare den 7de d. M. om Aftenen afreiste til Briviesca og Nordarmeen. Courerer skulle afgaae til alle Generalcapitainerne i de enkelte Provindser for at opfordre dem til at paaskynde deres Contingenters Afmarsch til Nordprovindserne. Af Provindsialautoriteternes Beretninger sees, at omtrent 15000 Md. ville være marschfærdige til den 12te Jan. De ville blive concentrerede ved Santander, medens et andet ligesaa talrigt Corps forenes mellem Valladolid og Burgos og et 3die paa i det Mindste 10,000 Mand opstilles i Catalonien. – J Madrid feirede man en Seir, man skulde have tilfægtet sig i Nærheden af Taragona over Carlisterne; Christinerne skulle have gjort 400 Fanger. - Det hed, at Hr. Galiano vilde modtage Marineministeriet. – Le Memorial bordelats fortæller om en Kanonade, der har kunnet høres i Retningen af S. Sebastian, saa at man befrygter, at Beleiringen af denne Stad, der har været ophævet, paa ny er begyndt. – En Deel af Fremmedlegionen er den 29de November kommen igjennem Jaca og derfra marscheret til Navarra. Den 5te har man hørt en stærk Kanonade i Retningen af Jaca. - Man har Breve fra Barcelona af 6te denne Maaned. Mina skulde den 5te være indtruffen til Manresa. Flere Bander ere sprængte og deres Anførere gjorte til Fanger. Mange Oprørere, have frivilligen indfundet sig, for at modtage den dem af General Mina tilbudte Tilgivelse. J Barcelona var udstædt en overordentlig stræng Anordning angaaende Betlere, Vagabonder, liderlige Fruentimmer, Spillehuse o. s. v. Alle de, der gribes paa mistænkelige Steder, skulle straffes, borgerlige og militaire Embedsmænd endog i et saadant Tilfælde udjages af Provindsen. – Jfølge senere Breve af 8de rykkede Forstærkningerne under Palarea, Villapadierne og Naquera fremad, for at forene sig med Mina ved Mauresa. Ogsaa en søværts til Barcelona ankommen portugisisk Grenadeerbataillon var brudt op fra Barcelona i denne Retning. Enkelte sprængte Afdelinger af den navarresiske Bataillon forjagedes endnu hist og her. Mina gik frem med den største Strænghed. Han har ikke alene ladet flere Medlemmer af en carlistisk Junta, hvoriblandt nogle Munke, men ogsaa to Officierer og to af Dronningens Frivillige, der havde strakt Vaaben, skyde som Deserteurer. Barcelonas Citadel var fyldt med carlistiske Fanger. Frankrig. Jfølge Efterretninger fra Africa er Expeditionen mod Abdel Kader 10 a 12000 Md. stærk, 800 Kammeler og 500 Muulæsler fore Bagagen. Abdel Kader har samlet omtrent 28,000 (efter Andre 36,000) Md. med 8 Stykker Skyts. Hans Armee havde skrives der fra Oran, aabnet sig som et Forhæng og lader os marschere frem. Man frygter, at han, efterat have ladet os trænge frem til Maskara, vil besætte de snævre Passer i Ryggen paa os og forurolige os paa vor Tilbagevei. Jmidlertid frygtede vor krigerske Marschal kun Veiret og fremfor Alt Regn; men i 12 Dage have vi havt den skjønneste Temperatur." 1200 Marinesoldater have besat Veien mellem Oran og Leiren ved Figentræet. Jbrahim Bei var med omtrent 800 Jndfødte stødt til den franske Hær. J de sidste Dage af November er det ogsaa i Nærheden af Algier kommet til en Fægtning med 600 Arabere af Hadschuternes Stamme; men de bleve med noget Tab drevne tilbage. – De nyeste Tidender fra Toulon paastaae, at Hertugen af Orleans allerede den 9de vil indskibe sig til Frankrig eller maaskee først see Tremecen.